b'\n_START_ARTICLE_\nDid\xc5\xbeiojo Lietuvos kunigaik\xc5\xa1\xc4\x8dio Gedimino ordino 1-ojo laipsnio medalis\n_START_PARAGRAPH_\nDid\xc5\xbeiojo Lietuvos kunigaik\xc5\xa1\xc4\x8dio Gedimino ordino 1-ojo laipsnio medalis \xe2\x80\x93 Lietuvos valstyb\xc4\x97s apdovanojimas, kuriuo Lietuvos Respublikos Prezidento dekretu 1930\xe2\x80\x931940 m. ir 1995\xe2\x80\x932002 m. buvo apdovanojami nusipeln\xc4\x99 Lietuvai asmenys, pasi\xc5\xbeym\xc4\x97j\xc4\x99 uoliu ir s\xc4\x85\xc5\xbeiningu darbu valstybin\xc4\x97je tarnyboje ar visuomenin\xc4\x97je veikloje.\n_START_SECTION_\nIstorija\n_START_PARAGRAPH_\n1928 m. \xc4\xafsteigtas trij\xc5\xb3 laipsni\xc5\xb3 Did\xc5\xbeiojo Lietuvos kunigaik\xc5\xa1\xc4\x8dio Gedimino ordino medalis, skirtas \xc5\xbeemesniojo rango valstyb\xc4\x97s ir savivaldybi\xc5\xb3 \xc4\xafstaig\xc5\xb3 pareig\xc5\xabn\xc5\xb3, kariuomen\xc4\x97s vir\xc5\xa1il\xc5\xb3 bei puskarininki\xc5\xb3 nuopelnams tarnyboje pa\xc5\xbeym\xc4\x97ti. Medalis teiktas ir u\xc5\xbesienie\xc4\x8diams. Medalio projekto autorius skulptorius Jonas Burba. Gamybai naudota bronza, II laipsnio medalis buvo pasidabruotas, I laipsnio \xe2\x80\x93 paauksuotas. Gamino \xc5\xa0veicarijos firma \xe2\x80\x9eHuguenin Fr\xc3\xa8res de Le Locle\xe2\x80\x9c. 1930\xe2\x80\x931940 m. medaliu apdovanoti 3352 asmenys._NEWLINE_Did\xc5\xbeiojo Lietuvos kunigaik\xc5\xa1\xc4\x8dio Gedimino ordino medalis atkurtas 1995 m., buvo trij\xc5\xb3 laipsni\xc5\xb3 \xe2\x80\x93 bronzinis, pasidabruotas ir paauksuotas. 2002 m. vietoj trij\xc5\xb3 paliktas vieno laipsnio Lietuvos did\xc5\xbeiojo kunigaik\xc5\xa1\xc4\x8dio Gedimino ordino medalis, pakeista jo i\xc5\xa1vaizda (autoriai Nerijus Treinys ir Antanas Vai\xc4\x8dekauskas)._NEWLINE_1994 m. gamino Vilniaus dail\xc4\x97s kombinatas, v\xc4\x97liau Lietuvos monet\xc5\xb3 kalykla. Iki 1996 m. medalio kaspinus gamino Lietuvos tekstil\xc4\x97s institutas, v\xc4\x97liau \xe2\x80\x93 Danijos firma \xe2\x80\x9eMorch and Sons\xe2\x80\x9c.\n_START_SECTION_\nApra\xc5\xa1as\n_START_PARAGRAPH_\n1930-1940 m. vienoje bronzinio medalio pus\xc4\x97je buvo reljefinis Did\xc5\xbeiojo Lietuvos kunigaik\xc5\xa1\xc4\x8dio Gedimino XVII a. sukurtas portretas ir u\xc5\xbera\xc5\xa1as \xe2\x80\x9eLietuvos didysis kunigaik\xc5\xa1tis Gediminas\xe2\x80\x9c, kitoje pus\xc4\x97je \xe2\x80\x93 Raudon\xc4\x97s pilis ir Gele\xc5\xbeinis vilkas._NEWLINE_Medalis tvirtinamas prie 32 mm plo\xc4\x8dio Lietuvos did\xc5\xbeiojo kunigaik\xc5\xa1\xc4\x8dio Gedimino ordino muaro kaspin\xc4\x97lio.\n_START_SECTION_\nMedalininkai\n_START_PARAGRAPH_\n1995\xe2\x80\x932002 m. vis\xc5\xb3 trij\xc5\xb3 laipsni\xc5\xb3 medaliu apdovanoti 409 asmenys.'